פארק פרובינציאלי

[ממוזער|[איסצ'יגואלסטו|הפארק הפרובינציאלי איסצ'יגואלסטו]]
**פארק פרובינציאלי** (באנגלית: **provincial park**) או פארק טריטוריאלי (באנגלית: **territorial park**) הוא פארק או שמורת טבע המנוהלים על ידי אחד הפרובינציות, הטריטוריות או המחוזות של מדינה, בניגוד לפארק לאומי המנוהל ברמה המדינתית.

מדינות בהן יש מחוזות או טריטוריות, ובהתאם פארקים פרובינציאליים הן: ארגנטינה, בלגיה, קנדה, ודרום אפריקה.

## ארגנטינה
פארקים פרובינציאליים (בספרדית: **Parques Provinciales**) בארגנטינה הם:

פארקי פרובינציית מיסיונס הם: הפארק הפרובינציאלי אורוגוו-אי, והפארק הפרובינציאלי אזמרלדה.

בפרובינציית סן חואן מצוי הפארק הפרובינציאלי איסצ'יגואלסטו (המכונה גם "עמק הירח" - "Valle de la Luna", בשל מראהו).

בפרובינציית מנדוסה מצוי הפארק הפרובינציאלי אקונקאגואה.

במחוז בואנוס איירס מצוי הפארק הפרובינציאלי פראירה איראאולה.

## בלגיה
ממוזער| אזור משחקים בפארק הפרובינציאלי שבטון
הפארקים הפרובינציאליים בבלגיה (בצרפתית: **domaines provinciaux**) הם הפארק הפרובינציאלי בואה דה רווה (Bois des Rêves), הפארק הפרובינציאלי שבטון (Chevetogne), הפארק הפרובינציאלי הלסין (Hélécine), הפארק הפרובינציאלי פאלון, והפארק הפרובינציאלי וגימון (Wégimont). פארקים אלה כוללים אזורי נופש ופעילויות נופש כגון שחייה, שייט בקאנו, מסלולי הליכה, ואתרי מחנאות, וכן שטחי אזורים מוגנים (המהווים חלק קטן מהפארקים).

## קנדה
הפארקים הפרובינציאליים בקנדה (באנגלית: **Provincial parks**) הם אזורים מוגנים (וכן אזורים תת-מימיים מוגנים), שהוכרזו על ידי ממשלות הפרובינציות כאזורים מוגנים, במטרה להגן על אזורי טבע או אזורים היסטוריים, וכן לאפשר פעילות נופש ופנאי ותיירות.

הפארק הפרובינציאלי הראשון הוכרז בשנת 1885 והוא הפארק הפרובינציאלי המלכה ויקטוריה ליד מפלי הניאגרה.

הגדול בפארקים הפרובינציאלים הוא הפארק הפרובינציאלי דב הקוטב, ששטחו 595,200 דונמים, בסמוך למפרץ הדסון.

למרות מחוזי פארקים בקנדה הם לא זהים לפארקים הלאומיים, המבנים שלהם ומטרותיהם דומות מאוד. לפארקים הפרובינציאליים והטריטוריאליים מספר קטגוריות. פארקים עשויים להיות שמורות טבע בלי מתקנים לשימוש על ידי הציבור הרחב או פארקים המציעים שירותים רבים למבקרים, ובהם: מסלולי אופניים או מסלולי הליכה, או מסלולי רכיבה על אופנועי שטח, שייט בקאנו או קיאק (לעיתים ניתנים להשכרה), אתרי מחנאות, חופי רחצה ואף אתרי צלילה.

## דרום אפריקה
הפארק הפרובינציאלי נוואנדי הוא שמורת טבע המצויה בחלקו הצפוני של מחוז לימפופו בדרום אפריקה.

הפארק הפרובינציאלי סכר מוקולו, מקיף את אזור סכר מוקולו על נהר מוקלו, צפונית לפארק הפרובינציאלי לאפאלאלה.

הפארק הפרובינציאלי חוות לטאבה מצוי אף הוא בפרובינציית לימפופו בסמוך לפארק קרוגר ושטחו כ-420,000 דונמים. נהר לטאבה זורם דרך הפארק.

## קישורים חיצוניים
### ארגנטינה
* עמק הירח באתר welcomeargentina

### בלגיה
* אתרים רשמיים:
** אתר הפארק הפרובינציאלי בואה דה רווה
** אתר הפארק הפרובינציאלי הלסין
** הפארק הפרובינציאלי וגימון
** הפארק הפרובינציאלי פאלון

### קנדה
* אתרים רשמיים (לפי פרובינציה/טריטוריה):
** פארקים פרובינציאליים באונטריו
** פארקים פרובינציאליים באי הנסיך אדוארד
** פארקים פרובינציאליים באלברטה
** פארקים פרובינציאליים בטריטוריות הצפון מערביות
** פארקים פרובינציאליים ביוקון
** פארקים פרובינציאליים במניטובה
** פארקים פרובינציאליים בנובה סקוטיה
** פארקים פרובינציאליים בנונאווט
** פארקים פרובינציאליים  בניו ברנזוויק
** פארקים פרובינציאליים בניופאונדלנד ולברדור
** פארקים פרובינציאליים בססקצ'ואן
** פארקים פרובינציאליים בקוויבק
** פארקים פרובינציאליים בקולומביה הבריטית

## הערות שוליים

*
*
קטגוריה:שמירת טבע